- ખેતીમાં ટેક્નોલોજીનો ઉપયોગ કરવા સાથે વૈજ્ઞાનિક ઢબે કરવામાં આવે તો સમય અને નાણાં બંનેની બચત થવા સાથે વધુ આવક મેળવી શકાય છે. યાંત્રીકરણથી ડાંગરની ખેતીમાં દર વર્ષે વીધે ૪૦ કિલો વધુ ઉત્પાદન મેળવવા સાથે ખર્ચમાં પણ ઘટાડો થયો હોઈ ખોટમાં થતી ખેતીમાંથી હવે નફો મળી રહ્યો છે. આણંદ જિલ્લાના વણસોલ ગામના ખેડૂત કનુભાઇ પટેલ ચીલાચાલુ પદ્ધતિના બદલે વૈજ્ઞાનિક પદ્ધતિથી ખેતી કરીને નફો મેળવી રહ્યા છે.